[{"text_idx": "#000002", "text": "3. Antau\u0306 10 jaroj mortis Umesao Tadao (1920-1945?-2010), japana kultura antropologo, iniciatinto kaj direktoro de la Japana Nacia Muzeo de Etnologio, kaj esperantisto, Esperanto-instruisto, au\u0306toro de La spirito de Esperanto (1983), Sepdek sep s\u0302losiloj por la japana civilizacio (1987) kaj de la japanlingva esearo Miaj travivaj\u0302oj en Esperantujo (1994), kuntradukinto de Vivo de Zamenhof de E. Privat en la japanan (1965); membro de la Honora Patrona Komitato de UEA."}, {"text_idx": "#000003", "text": "11. Antau\u0306 75 jaroj naskig\u0302is Vilmos Benczik (1945-1959- ), hungara instruisto, literaturisto, tradukisto, eldonisto kaj esperantisto; redaktoro de Hungara Vivo (1976-90), direktoro de la libroeldonejo de HEA en kiu sub lia direktado aperis 138 Esperanto-libroj; kompilinto kaj redaktinto de pluraj kolektivaj verkoj, i.a.: 25 jaroj: Antologio de belartaj konkursoj (kun W. Auld, 1977), Baza Literatura Krestomatio (1979), Hungara antologio (1983), Baza legolibro por komencantoj (1986), Lingva arto. Jubilea libro omag\u0302e al William Auld kaj Marjorie Boulton (1999), au\u0306toro de pluraj artikoloj, recenzoj, antau\u0306- kaj postparoloj (kelkaj el ili aperis en lia esearo Studoj pri la Esperanta literaturo, 1980), tradukanto; prezidanto de HEA (1990-92), komitatano de UEA (1980-86), prezidanto de la jug\u0302komisiono de Belartaj Konkursoj de UEA (1986-2002), membro de la Akademio de Esperanto (2001- ); honora membro de UEA (2016).\nLegu pli en la enciklopedio Nia Diligenta Kolegaro, p. 32-34."}, {"text_idx": "#000004", "text": "14. Antau\u0306 70 jaroj naskig\u0302is Gianfranco Molle (1950-1975-2018), itala muzikinstruisto, kanzonisto kaj esperantisto, kies kantoj, gitare akompanitaj de li mem, estas registritaj en ses liaj albumoj: La vojo (1976), Horo da opozicio (1978), Kontakto (1979), La Poezio de la Patrolo (1980), Baf! (1985), La Fis\u0302kaptisto (2007), en kelkaj kolektoj kaj en Esperanta Songazeto."}, {"text_idx": "#000005", "text": "15. Antau\u0306 65 jaroj naskig\u0302is Jouko Lindstedt (1955-1969- ), finna lingvisto kaj esperantisto; au\u0306toro de pluraj artikoloj kaj recenzoj aperintaj en libroj kaj gazetoj, kunau\u0306toro kaj redaktoro de la Hejma vortaro (1999), redaktoro de Planlingvistiko (1981-83); prezidanto de la estraro de la Fondumo Esperanto (2001- ), membro de la Akademio de Esperanto (1998- ); kunverkinto de la Manifesto de Rau\u0306mo (1980); lau\u0306reato de la titolo \u201cLa Esperantisto de la Jaro 2000\u201d (kun H. Bakker kaj M. La Torre); patro de tri denaskaj esperantistoj.\nLegu pli en la enciklopedio Nia Diligenta Kolegaro, p. 179-180."}, {"text_idx": "#000006", "text": "16. Antau\u0306 160 jaroj naskig\u0302is Fe\u0301licien Menu de Me\u0301nil (1860-1901-1930), franca diplomato, komponisto kaj esperantisto; aktiva propagandisto de Esperanto kaj au\u0306toro de pluraj artikoloj, redaktoro de La Revuo (1906-14) kaj Franca Esperantisto (1908-12), au\u0306toro de Les pre\u0301juge\u0301s contre l\u2019Espe\u0301ranto (1908) kaj Muzika Terminaro (1908), komponinto de muziko por pluraj Esperanto-kantoj, i.a., por la Zamenhofa poemo La Espero, kiu ig\u0302is la himno de Esperanto; membro de la Lingva Komitato (1914-30)."}, {"text_idx": "#000007", "text": "21. Antau\u0306 40 jaroj mortis Aleksandr Logvin (\u0410\u043b\u0435\u043a\u0441\u0430\u043d\u0434\u0440 \u041f\u043e\u0440\u0444\u0438\u0440\u044c\u0435\u0432\u0438\u0447 \u041b\u043e\u0433\u0432\u0438\u043d, 1903-1923-1980), sovetunia fervojisto, j\u0302urnalisto kaj esperantisto, konata en Esperanto kiel Aleksandro Liljer; au\u0306toro de la poemaro Sur la vivovojo (1964) kaj de la posteume eldonita La lasta taglibro de l\u2019 poeto (2003)."}, {"text_idx": "#000010", "text": "C\u0302i tiu artikolo aperis en la somera numero de La Ondo de Esperanto (2020).\nC\u0302e represo au\u0306 citado bonvolu nepre indiki la fonton:\nRete: La Ondo de Esperanto "}]